রাজারহাটে মাইক্রোবাসে ট্রেনের ধাক্কা, আহত ৩
কুড়িগ্রামের রাজারহাটে রমনা-তিস্তাগামী ট্রেনের ধাক্কায় একটি সিকিউরিটি কোম্পানির মাইক্রোবাস দুমড়ে-মুচড়ে গিয়ে ৩ জন গুরুতর আহত হয়েছেন।







মঙ্গলবার দুপুরে রাজারহাট বাজার ও রেলস্টেশনের অদূরে রাজারহাট হতে কুড়িগ্রাম যাওয়ার পথিমধ্যে লেভেল ক্রসিংয়ে এ দুর্ঘটনা ঘটে।




পুলিশ ও প্রত্যক্ষদর্শীরা জানান, রাজারহাট হতে কুড়িগ্রাম যাওয়ার পথিমধ্যে লেভেল ক্রসিং এ দীর্ঘদিন ধরে বেরিয়ার থাকলেও গেটকিপার না থাকায় অহরহ দুর্ঘটনা ঘটছে। মঙ্গলবার দুপুরে কুড়িগ্রামগামী একটি সিকিউরিটি কোম্পানির টাকা ডিস্ট্রিবিউশনের মাইক্রোবাসটি লেভেল ক্রসিং পার হওয়ার সময় তিস্তাগামী ট্রেন ৪১৫ আপ ধাক্কা দেয়। এতে মাইক্রোবাসটি দুমড়েমুচড়ে খাদে পড়ে যায়।
এ সময় মাইক্রোবাসে থাকা আনিছুর রহমান আনিছ (৩০), আ. আলিম (৩২) ও আহসান হাবিব (৩২) গুরুতর আহত হয়। স্থানীয়রা গুরুতর অবস্থায় তাদের উদ্ধার করে রংপুর মেডিকেল কলেজ হাসপাতালে প্রেরণ করে। আহতদের সবার বাড়ি গাইবান্ধা জেলায় বলে জানা গেছে।
এদিকে লেভেল ক্রসিংয়ে গেটকিপার নিয়োগের দাবি জানিয়েছে এলাকাবাসীরা।
রাজারহাট থানার ওসি কৃষ্ণ কুমার সরকার বিষয়টির সত্যতা নিশ্চিত করেছেন।

কুড়িগ্রামের রাজারহাটে রমনা-তিস্তাগামী ট্রেনের ধাক্কায় একটি সিকিউরিটি কোম্পানির মাইক্রোবাস দুমড়ে-মুচড়ে গিয়ে ৩ জন গুরুতর আহত হয়েছেন।